DOPIS STARŠEM OZIROMA SKRBNIKOM

GLEDE UČBENIŠKEGA SKLADA

Spoštovani!

Sodelovanje v učbeniškem skladu je samodejno. V 1. razredu podpišete naročilnico za vseh devet let šolanja vašega otroka na osnovni šoli. Če ne želite sodelovati v učbeniškem skladu, to prosim sporočite skrbniku učbeniškega sklada.

V kolikor sodelujete v učbeniškem skladu, vaš otrok dobi na posojo učbenike in berilo, če je predvideno za uporabo v tekočem razredu.

Učenci 1., 2. in 3. razreda EIS in vseh razredov NIS dobijo na šoli brezplačno tudi delovne zvezke. V 3. razredu EIS učenci prejmejo delovni učbenik za italijanščino, ki je na seznamu naveden kot učbenik, in ga ne vračajo.

**Učbeniki za italijanščino** v 4. in 5. razredu EIS (Magica Italia 2), 6. razredu EIS (Magica Italia 3), 7. in 8. razredu EIS (Amici d'Italia 1) ter v 9. razredu EIS (Amici d'Italia 2) **so** v bistvu **delovni učbeniki**, v katerega učenci pišejo, zato **niso vključeni v učbeniški sklad** in jih **morate kupiti sami**.

Učbeniki za italijanščino v 7. razredu NIS (Grandi Amici 1) ter v 8. in 9. razredu NIS (Grandi Amici 2) so v bistvu delovni učbeniki. Učenci jih bodo preko učbeniškega sklada prejeli na šoli, vendar vanje ne bodo pisali in jih bodo na koncu šolskega leta vrnili.

S spoštovanjem,

Domen Lukežič, skrbnik učbeniškega sklada

Elektronski naslov: domen.lukezic@cksg.si